આ ગોઝારા અકસ્માતની અમરેલીથી મળતી વિગતો અનુસાર અમરેલીના કસ્બાવાડ જૂની જેલ પાછળ રહેતો તૌફીક ગફારભાઈ આમદાણી (ઉવ-૨૩) તેમજ તેના મિત્રો ફૈઝલ અશરફભાઈ નાગણી (ઉવ-૨૩), આશીફ હનીફભાઇ કસીરી (ઉવ-૧૮) અને અકરમ હાજીભાઇ સોલંકી (ઉવ-૧૮) આ ચારેય મિત્રો ગઈકાલે રવિવારની રાત્રીના તૌફિકની એસ્ટીમ કાર નંબર જીજે-૫સીડી-૬૨૫૫ લઇ બજારમાં આંટો મારવા ગયા હતા દરમ્યાન ચારેય મિત્રો લાઠી ચક્કરગઢ રોડ ઉપર આવેલ કૈલાશ મુક્તિધામ સ્મશાન પાસે રાત્રીના ૧૧ વાગ્યે પહોંચતા તૌફીક પોતાની કાર લઇ ચક્કરગઢ રોડથી લાઠી રોડ તરફ આવી રહેલ ત્યારે સામેથી લાઠી રોડ તરફથી સાવરકુંડલા રોડ તરફ જઈ રહેલ ટોરસ ટ્રક નંબર જીજે-૧૧ ટીટી-૬૯૭૧ના ચાલકે તૌફિકની એસ્ટીમ કાર સાથે ધડાકાભેર અથડાવી દેતા કાર ડ્રાયવિંગ કરી રહેલ તૌફીક ગફારભાઈ તેમજ કારમાં બેસેલ ફૈઝલ અશરફભાઈ અને અકરમ હાજીભાઇના ગંભીર ઇજા થવાથી ઘટના સ્થળે મોત નિપજ્યા હતા ઘટના સ્થળેજ મોતને ભેટેલા ત્રણેયની ડેડબોડીને ખાનગી વાહનની મદદથી સરકારી હોસ્પિટલમાં પીએમ માટે ખસડેલ હતી.